Nu kan Google Pixel-telefoner også måle din temperatur

Nyere Google Pixel-telefoner kan nu måle temperaturen på mennesker. Hidtil har Termometer-app’en udelukkende kunnet måle temperaturen på genstande. Funktionen blev lanceret for amerikanere i starten af året, men nu rulles den altså også ud i Danmark og resten af Europa. Det skriver 9to5google.

Når opdateringen bliver tilgængelig, vises indstillingen “Kropstemperatur” på appens startskærm. Brugere kan også logge temperaturen til Fitbit-appen. Processen tager kun fire sekunder og guider dig ved at placere telefonen nær din pande og derefter ved din tinding.

Temperaturmålingerne kan gemmes i appen i op til syv dage, men kan også sendes til Fitbit app’en. Netop Fitbit har offentliggjort en supportartikel, der forklarer alt om den nye temperatur-funktion.

Skærmbilleder fra Temperatur app’en (fotos: 9to5google).

Support vil gradvist blive rullet ud til Pixel 8 Pro, Pixel 9 Pro og Pixel 9 Pro XL. Men ifølge support-dokumentet kræver det, at man har et aktivt sim- eller eSim-kort i telefonen før det fungerer.

Læs også anmeldelsen af: Google Pixel 9 Pro XL.

Nu kan Google Pixel-telefoner også måle din temperatur